**17.08.2022.**

**E-pasta nosaukums**

Dinamiskā novērošana pacientiem, kas pārslimojuši Covid-19

**E-pasta teksts**

Nacionālais veselības dienests informē, ka līdz 2022.gada 31.decembrim tiek apmaksāta dinamiskā novērošana pacientiem, kas pārslimojuši Covid-19. Pakalpojumu var sniegt pacientiem, kuriem bija laboratoriski apstiprināta (ar PĶR vai AG testu) Covid-19 infekcija. Līdz 2022.gada 01.septembrim pakalpojumā ietilpst izmeklējumi, speciālistu konsultācijas, dienas stacionāra pakalpojumi un laboratoriskie pakalpojumi. Pēc 2022.gada 01.septembra tiks ieviests algoritms, kurš noteiks kādi konkrēti izmeklējumi un kuros gadījumos ir indicēti.

Lai saņemtu kādu no augstāk minētajiem pakalpojumiem, pacientam ir jābūt ģimenes ārsta nosūtījumam, kurā norādīta viena no diagnozēm – U08.9, U09.9 vai U10.9.

Pakalpojums tiks apmaksāts virs kvotas, ja ambulatorajā talonā būs norādīta pacientu grupa **“CDN - Dinamiskā novērošana pacientiem, kas pārslimojuši Covid-19”.**